armvectores/hy_wikipedia_2023 huggingface dataset:
Շահեն Սարգսյան

Շահեն Հովհաննեսի Սարգսյան (1924, գյուղ Հարավ (ԼՂԻՄ Ասկերանի շրջանում) - ՞), հայ զինվորական, Փառքի երեք աստիճանի շքանշանների ասպետ, կրտսեր լեյտենանտ։ 


== Զինվորական կարիերա ==
1941 թվականի սեպտեմբերին զորակոչվել է բանակ։ Երկրորդ համաշխարհային պատերազմի ժամանակ կամավոր մեկնել է (1941-ի սեպտեմբեր) ռազմաճակատ, մարտնչել 175-րդ հրաձգային դիվիզիայի 277-րդ գնդի կազմում։ Եղել է զրահահար հրաձիգ, հետախույզ։ 1944 թվականի մարտի 16-ին Բուդիշչեի գյուղի (ք. Կովելի շրջան) մոտ ներխուժել է հակարակորդի դիրքեր, ոչնչացրել գնդացիրը հաշվարկով, գերել զինվոր։ Անհրաժեշտ էր գտնել մի «խոսող լեզուն», և այդ աշխատանքը հանձնարարել են Սարգսյանին։ Գիշերային մշուշի միջով նա ներթափանցեց թշնամու թիկունքը, և «խոսող լեզուն» հասցվեց շտաբ։ Փառքի շքանշանների արժանացել է Կուրսկի ճակատամարտում, Բելառուսիայի ազատագրման և Լեհաստանի գրավման ժամանակ ցուցաբերած խիզախության համար։ Վարշավայի համար մարտերում գերել է 7 զինվոր, փոխարինել վաշտի զոհված հրամանատարին, ազատագրել մի քանի թաղամասեր, առաջինը հասել Վիսլայի կամրջին։ Այդ օպերացիայի համար 1944 թվականի սեպտեմբերի 26-ին Սարգսյանը պարգևատրվեց Առաջին աստիճանի շքանշանով և ստացավ կրտսեր լեյտենանտի կոչում։ 1944 թվականի սեպտեմբերի 12-ին Վարշավայի տարածքում իր զորախմբի հետ ներխուժել է մարտական խրամատները և, գերի վերցնելով յոթ հակառակորդի, տարել է շտաբ։ Գերիներից արժեքավոր նորություններ իմանալով, գումարտակը գրեթե առանց կորուստների ճեղքել է թշնամու պաշտպանության գիծը։ Ամբողջ պատերազմի ժամանակ Շահեն Սարգսյանը անձամբ իր վաշտ է բերել քսանից ավելի «լեզուներ»։
Մասնակցել է Պրահայի գրավմանը։ Մարտական ուղին ավարտել է Չեխոսլովակիայում։
Զորացրվել է 1945 թվականին։ Ապրել է Բաքվում։ 1989 թվականի Սումգայիթում հայերի ցեղասպանությունից հետո գաղթել է Մոսկվա։ 


== Պարգևներ ==
1944 թվականի հուլիսի 9-ին պարգևատրվել է Փառքի 2-րդ աստիճանի շքանշանով (Հր. 47-րդ Բ, № 040, 03.07.44, № 4201): 1945 թվականի մարտի 24-ին պարգևատրվել է Փառքի 1-ին աստիճանի շքանշանով (Հրմգիր. ԽԱՀՄ ԳԽՆ, 24.03.45, № 527): Պարգևատրվել է Հայրենական պատերազմի 1-ին աստիճանի շքանշանով, մեդալներով։


== Ծանոթագրություններ ==
Վայի սյուր Էն (այլ կիրառումներ)

Վայի սյուր Էն, կարող է վերաբերել՝

Վայի սյուր Էն - Ֆրանսիայի հյուսիսում գտնվող համայնք
Վայի սյուր Էն - Ֆրանսիայի կանտոն
Թենիսն ամառային II Օլիմպիական խաղերում - Մենամարտ (կանայք)

Անվան այլ կիրառումների համար տե՛ս՝ Թենիսն ամառային II Օլիմպիական խաղերում - Մենամարտ (այլ կիրառումներ)Ամառային II Օլիմպիական խաղերում թենիսի՝ կանանց մենամարտի մրցումներն անցկացվել են հուլիսի 6-ին և 11-ին։ Մասնակցել են չորս երկրների 6 մարզուհիներ։


== Մեդալակիրներ ==


== Տեղեր ==


== Մրցումներ ==


== Արտաքին հղումներ ==
Խաղերի պաշտոնական արձանագրություն Archived 2004-08-30 at the Wayback Machine. (անգլ.)
Մրցումների արդյունքներ Archived 2011-07-19 at the Wayback Machine. (լեհ.)
Սուրուդի Միլլի

Տաջիկստանի օրհներգը, «Суруди миллӣ» կոմպոզիցիան։ Օգտագործվում է 1994 թվականին։ Բառերի հեղինակն է Գուլնազար Կելդին, երաժշտության հեղինակը՝ Սուլայմոն Յուդակովը։


== Օրհներգը ==


== Արտաքին հղումներ ==
Ազգային հիմն։ Տաջիկստան
Ազգային հիմն։ Տաջիկստան Archived 2014-08-05 at the Wayback Machine.


== Ծանոթագրություններ ==
Մյուրիել Պենիկո

Մյուրիել Պենիկո (ֆր.՝ Muriel Pénicaud, մարտի 31, 1955(1955-03-31), Վերսալ), ֆրանսիացի կին գործարար, աշխատանքի նախարար (2017-2020)։


== Կենսագրություն ==


=== Վաղ տարիներ ===
1975 թվականին Փարիզ-Նանտերի համալսարանում ստացել է պատմության բակալավրի աստիճան, 1976 թվականի՝ դասավանդման մեթոդիկայի մագիստրոսի աստիճան (Sciences de l'éducation)։ 1980 թվականին Ստրասբուրգի համալսարանում ստացել է կլինիկական հոգեբանության գծով գիտությունների խորացված ուսումնասիրության դիպլոմ (DEA), 1995 թվականին մասնակցել է «INSEAD»-ի դասընթացին։
1976-1985 թվականներին զբաղվել է տեղական ինքնակառավարման մարմինների հարցերով, այդ թվում՝ տեղական ինքնակառավարման պետական ծառայության ազգային կենտրոնում (CNFPT), գլխավորել է մանկության և պատանեկության հարցերով Լոթարինգիայի կենտրոնը (CLEJ — Centre lorrain pour l’enfance et la jeunesse)։


=== Ձեռնարկատիրական գործունեություն ===
1993-1996 թվականներին աշխատել է «Danone» խմբի կադրերի ուսուցման գծով տնօրեն։ 1996-2000 թվականներին եղել է «Danone» խմբի մենեջերների որակավորման բարձրացման գծով տնօրեն, 2000-2002 թվականներին եղել է կադրային քաղաքականության գծով տնօրեն։
2002-2008 թվականներին աշխատել է «Dassault Systèmes»-ի գլխավոր տնօրենի տեղակալ, որտեղ նույնպես պատասխանատու էր կադրային քաղաքականության համար։
2008-2013 թվականներին զբաղեցրել է «Danone» խմբի կադրերի գծով տնօրենի պաշտոնը։
2014-2017 թվականներին եղել է «Business France» գործակալության գլխավոր տնօրեն։
Աշխատել է «Orange» ընկերությունում, 2014 թվականին ընդգրկվել է Փարիզի «Aéroports de Paris» օդանավակայանների կառավարող ընկերության ղեկավարության կազմում։


=== Քաղաքական փորձ ===
Պենիկոն իր գործունեությունն սկսել է Աշխատանքի նախարարությունում, այդ թվում՝ 1990-ական թվականների սկզբին եղել է աշխատանքի նախարար Մարտին Օբրիի խորհրդականը։ 2006-2009 թվականներին գլխավորել է Աշխատանքի, զբաղվածության և մասնագիտական ուսուցման ազգային ինստիտուտը (Institut national du travail, de l’emploi et de la formation professionnelle): Ղեկավարել է Սոցիալական երկխոսության բարձրագույն խորհուրդը։
2017 թվականի մայիսի 17-ին ստացել է աշխատանքի նախարարի պաշտոնն Էդուարդ Ֆիլիպի կառավարությունում։
2017 թվականի հունիսի 21-ին այդ պաշտոնը պահպանել է Ֆիլիպի երկրորդ կառավարության ձևավորման ժամանակ։
2020 թվականի հուլիսի 6-ին կառավարության կազմից հեռացվել է Կաստեքսի կաբինետի ձևավորման ժամանակ, որտեղ աշխատանքի նախարարի պաշտոնն ստացել է Էլիզաբեթ Բորնը։


== Ծանոթագրություններ ==


== Արտաքին հղումներ ==
Sarah Belouezzane et Bertrand Bissuel (2017-05-18)։ «Muriel Pénicaud, les ressources humaines au ministère du travail» (ֆրանսերեն)։ Le Monde։ Վերցված է 2017-05-20
Դրենկիա

Դրենկիա (իտալերեն՝ Drenchia), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 162 մարդ 2008 թվականի մարդահամարի տվյալների, բնակչության խտություն՝ 15 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 33040։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0432 721021
Էլեկտրոնային փոստ՝ segretario.drenchia@eell.regione.fvg.it
Պաշտոնական կայք՝ http://www.comune.drenchia.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆոռնյոտ (արբանյակ)

Ֆոռնյոտ, Սատուրնի անկանոն արբանյակն է, հայտնաբերվել է Սքոթ Շեփարդի կողմից 2004 թվականին։
Պոչիկ

Պոչիկ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 24 կմ հյուսիս-արևմուտք, Արևմտյան Եփրատի աջակողմյան վտակներից մեկի ափին։


== Անվան ստուգաբանություն ==
Անվանումը ծագել է պոչ բառից։


== Բնակչություն ==
1878 թվականին ուներ 31, իսկ XX դարի սկզբին՝ 88 տուն բնակիչ։


== Պատմամշակութային կառույցներ ==
Գյուղում պահպանվում էր հայկական գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆես (քաղաք)

Անվան այլ կիրառումների համար տե՛ս՝ Ֆես (այլ կիրառումներ)Ֆես, քաղաք Մարոկկոյում, Ֆես պրովինցիայի վարչական կենտրոնը, պատմամշակութային և առևտրաարդյունաբերական խոշոր կենտրոնն ու տրանսպորտային հանգույցը երկրի հյուսիս- արևմուտքում։
Հիմնադրվել է 789 թվականին։ 2004 թ. տվյալներով ունի 946 815 բնակիչ։ Մաղրիբի կրոնական գլխավոր կենտրոններից է։ Ֆեսում է Կարտոլին իսլամական համալսարանը (հիմնված 859 թվականին)։ Կան Մարոկկոյի արվեստների և զենքի թանգարաններ։ Պահպանվել են IX, XIII, XIV դդ․ ճարտարապետական հուշարձաններ։
Հանդիսանում է ՅՈՒՆԵՍԿՕ-ի Համաշխարհային ժառանգության օբյեկտ (№ 170)։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
քաղաքի պաշտոնական կայք Archived 2005-10-23 at the Wayback Machine.
Complexe culturel de Fes
Բենովշալի

Բենովշալի, լեռնագագաթ Գանձակի լեռնահամակարգում։ Բարձրությունը՝ ավելի քան 3500 մետր։


== Ծանոթագրություններ ==
Գևինո

Գևինո (ռուս.՝ Гевино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուխովսկայա (այլ կիրառումներ)

Դուխովսկայա, կարող է վերաբերել՝

Դուխովսկայա - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Դուխովսկայա - կայարան Ռուսաստանի Սմոլենսկի մարզի Կարդիմովսկի շրջանի կազմում։
Արմենակ Բորյան

Արմենակ Հարությունի Բորյան (1886, Ճամբարակ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - սեպտեմբերի 20, 1918(1918-09-20), Թուրքմենբաշի, Խորհրդային Ռուսաստան), հայ հեղափոխական գործիչ, Բաքվի 26 կոմիսարներից։
Ծնվել է 1886 թվականին ՀՀ Կրասնոսելսկի շրջանի Ներքին Ճամբարակ գյուղում։ Խորեն Բորյանի և Բ. Բորյանի եղբայրն է։ Թղթակցել է բոլշևիկյան մամուլին։ Գնդակահարվել է 26 կոմիսարների հետ 1918 թվականին 32 տարեկանում։


== Ծանոթագրություններ ==
Կուվիկովո

Կուվիկովո (ռուս.՝ Кувыково, բաշկիրերեն՝ Кувыков), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 321 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերոլյուբովկա

Վերոլյուբովկա (ուկրաիներեն՝ Віролюбівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Վերոլյուբովկա գյուղում բնակվում էր 585 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուքի

Լուքի (ֆր.՝ Lucquy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 538 մարդ, բնակչության խտությունը` 106.11 մարդ/կմ²։ Բնակավայրը զբաղեցնում է 5.07 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 32 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 361 աշխատունակ (15-64 տարեկան) բնակիչ, որոնցից ակտիվ էին 260-ը, իսկ ոչ ակտիվները` 101։ Ակտիվության ցուցանիշը կազմում է 72,0 %։ 260 աշխատունակ մարդկանցից աշխատել է 221 անձ (122 տղամարդ և 99 կին)։ Գործազուրկ են եղել 39 անձ (20 տղամարդ և 19 կին)։ 101 անաշխատունակներից 33-ը եղել են աշակերտներ կամ ուսանողներ, 25-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անանց (անձնանուն)

Անանց, հայկական արական անուն։ Առաջացել է հայերեն ան-անց՝ «որ չի անցնի, չի վերջանա, մնայուն» բառից։ Համազոր է հայերեն Մնացական, թուրքերեն Դուրսուն, Ղալասան, իտալերեն Dante անուններին։ Գործածվել է 14-րդ դարում։ Հիշատակված է 1334 թվականին Վայոց ձորի Գլաձոր վանքում գրված մի Ավետարանի հիշատակարանում, որը կրճատ ձևով մեջբերում է Թորոս Աղբարը։


== Ծանոթագրություններ ==
Կաստելյոլի

Կաստելյոլի (իսպ.՝ Castellolí, բասկ.՝ Castelloli), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Անոյա շրջանում։ Զբաղեցնում է 25,28 կմ² մակերես։ Բնակչությունը կազմում է 519 մարդ (2010 թվական)։


== Ծանոթագրություններ ==
Ենթացանքային մշակաբույսեր

Ենթացանքային մշակաբույսեր, գարնանը որևէ հիմնական բույսի (ծածկոցի) հետ նույն տեղամասում միաժամանակ կամ ավելի ուշ ցանվող բույսեր։ Ենթացանքային մշակաբույսերը պետք է լինեն ստվերադիմացկուն, դանդաղ աճեն վեգետացիայի շրջանի առաջին կեսում և չվատացնեն հիմնական բույսի աճի պայմանները։ Ենթացանքային մշակաբույսերը լինում են բազմամյա (առվույտ, կորնգան, երեքնուկ) և միամյա (սերադելա, լուպին, միամյա ռայգրաս, սուդանի խոտ, շաղգամ, գոնգեղ)։ Ենթացանքային մշակաբույսերի բերքատվությունը կախված է ծածկոցային մշակաբույսերի ճիշտ ընտրությունից։ Ծածկոցային մշակաբույսերը (աշնանացան և գարնանացան ցորեն, գարի, աշորա) պետք է ունենան համեմատաբար կարճ ցողուններ, թույլ թփակալում, չպառկեն։ Ծածկոցային մշակաբույսերի բերքահավաքից հետո անհրաժեշտ է ծղոտը դաշտից անմիջապես հեռացնել, դաշտը ջրել։ Ենթացանքային մշակաբույսերի ցանքն առավելապես կատարվում է բավարար խոնավություն ունեցող և ոռոգվող գոտիներում, որտեղ հետբերքահավաքի շրջանը երկարատև է ու տաք։
Ունու

Ունու (ֆր.՝ Hounoux), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 130 մարդ, բնակչության խտությունը` 17.06 մարդ/կմ²։ Բնակավայրը զբաղեցնում է 7.62 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 30 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 36։ Ակտիվության ցուցանիշը կազմում է 59,6 %։ 53 աշխատունակ մարդկանցից աշխատել է 43 անձ (24 տղամարդ և 19 կին)։ Գործազուրկ են եղել 10 անձ (6 տղամարդ և 4 կին)։ 36 անաշխատունակներից 9-ը եղել են աշակերտներ կամ ուսանողներ, 20-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վոլկովո (գյուղ, Ելնինսկի շրջան)

Անվան այլ կիրառումների համար տե՛ս՝ ՎոլկովոՎոլկովո (ռուս.՝ Волково), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմել է 2 մարդ։


== Աշխարհագրական դիրք ==
Գտնվում է շրջանի հարավ-արևելյան մասում՝ Ելնյա քաղաքից 16 կմ հյուսիս, P137 Սաֆոնովո-Ռոսլավլ մայրուղուց 1,2 կմ արևելք։ Մտնում է Բոբրովիչի գյուղական բնակավայրի կազմի մեջ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուբինկա (գյուղ, Դունաևցիի շրջան)

Անվան այլ կիրառումների համար տե՛ս՝ ԴուբինկաԴուբինկա (ուկրաիներեն՝ Дубинка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Դուբինկա գյուղում բնակվում էր 155 մարդ։ Բնակավայրը զբաղեցնում է 0,521 կմ² տարածք։ Բնակչության խտությունը կազմում էր 297,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեդով Յար

Դեդով Յար (ուկրաիներեն՝ Дідів Яр), գյուղ Ուկրաինայի Պոլտավայի մարզի Լոխովիցայի շրջանում։
1982 թվականի տվյալներով Դեդով Յար գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիգմա (տառ)

Անվան այլ կիրառումների համար տե՛ս՝ Սիգմա (այլ կիրառումներ)
Սիգման (հունարեն` σίγμα), հունական այբուբենի տասնութերորդ տառն է։ Թվային արժեքն է` 200։ Այս տառից է առաջացել լատինական այբուբենի Ç տառը։


== Համագրություններ ==
Հայկական` Ս
Կիրիլիցայի` С
Լատինական` S
Թամիլական` ஸ்
Վրացական` ს
Եբրայական` ס
Կորեական՝ ㅅ


== Տես նաև ==
Հունական այբուբեն
Գրոսայբշթաթ

Գրոսայբշթաթ (գերմ.՝ Großeibstadt), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 1161 մարդ (դեկտեմբերի 31, 2010 թվական)։ Զբաղեցնում է  16,64 կմ² մակերես տարածք։ Թվային ինդեքս՝ 09 6 73 127։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-09-30 at the Wayback Machine.
Սերգեյ Գերասիմով (նկարիչ)

Անվան այլ կիրառումների համար տե՛ս՝ Սերգեյ Գերասիմով (այլ կիրառումներ)Սերգեյ Վասիլևիչ Գերասիմով (ռուս.՝ Сергей Васильевич Герасимов, օգոստոսի 26, 1885(1885-08-26), Մոժայսկ, Մոսկվայի մարզ, Ռուսական կայսրություն - ապրիլի 20, 1964(1964-04-20)[…], Մոսկվա, ԽՍՀՄ), ռուս խորհրդային նկարիչ։ ԽՍՀՄ ժողովրդական նկարիչ (1958 թվական)։ ԽՍՀՄ Գեղարվեստի ակադեմիայի իսկական անդամ (1947 թվական)։


== Կենսագրություն ==
1907-1912 թվականներին սովորել է Մոսկվայի գեղանկարչության, քանդակագործության և ճարտարապետության ուսումնարանում։
Լավագույն բնանկարներն են «Ձմեռ»-ը (1939 թվական), «Սառցահալք»-ը (1954 թվական)։
Հայրենական Մեծ պատերազմի տարիներին ստեղծել է հայրենասիրական շնչով տոգորված «Պարտիզանի մայրը» նկարը (1943 թվական, մասամբ վերափոխել է 1949—1950 թվականներին, նշված բոլոր գործերը Տրետյակովյան պատկերասրահում են)։
Նկարազարդել է Մաքսիմ Գորկու ստեղծագործությունները։
Գերասիմովի «Ուշ աշուն» (1936 թվական), «Նկարչուհի Լ. Բաժբեուկ-Մելիքյանի դիմանկարը» (1959 թվական) և «Գարնանային երեկո» կտավները գտնվում են Հայաստանի պետական պատկերասրահում։
Լենինյան մրցանակի դափնեկիր է (1966 թվական)։


== Ծանոթագրություններ ==
Մ.թ.ա. 8


== Դեպքեր ==
Հռոմեական Սենատը սեկստիլի ամիսը Օկտավիանոս Օգոստոսի պատվին վերանվանել է Օգոստոսի։


== Ծնունդներ ==


== Մահեր ==


== Ծանոթագրություններ ==
Մաիդլա (գյուղ, Մայդլա շրջան)

Անվան այլ կիրառումների համար տե՛ս՝ ՄաիդլաՄաիդլա (էստ․՝ Maidla), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 111 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
43-րդ հյուսիսային զուգահեռական

43-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ 
հանդիսացող Երկրի կենտրոնով և հասարակածի վրայի համապատասխան կետերի հետ կազմում են 43°-ի անկյուն։ 
Անցնում է Եվրոպայով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 43° (հս.լ. 43°) կոորդինատը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 15 ժամ 22 րոպե
ձմեռվա արևադարձի ժամանակ՝ 9 ժամ 00 րոպե


=== Սահմաններ ===
Այս զուգահեռականը ձևավորում է Միացյալ Նահանգների Նեբրասքա և Հարավային Դաքոթա նահանգների սահմանի մի մասը։


== Տես նաև ==
42-րդ հյուսիսային զուգահեռական
44-րդ հյուսիսային զուգահեռական


== Ծանոթագրություններ ==
Կրասնայա Գորկա (գյուղ, Արխանգելսկի շրջան)

Անվան այլ կիրառումների համար տե՛ս՝ Կրասնայա ԳորկաԿրասնայա Գորկա (ռուս.՝ Красная Горка, բաշկիրերեն՝ Красная Горка), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միմի Հաֆիդա

Միմի Հաֆիդա (ֆր.՝ Hafida Mimi, օգոստոսի 26, 1965(1965-08-26), Բաթնա, Ալժիր), ալժիրցի քանդակագործ, գեղանկարիչ, բանաստեղծուհի, թատերագիր, ծաղրանկարիչ, լրագրող։ Ստեղծում է մարդկային կերպարներով կենցաղային իրեր կամ քանդկաներ։


== Կենսագրություն ==
Միմին ծնվել է 1960 թվականին, Ալժիրի Բաթնա քաղաքում։ Ներկայումս ապրում է հայրենի քաղաքում։ Աշխատում է տարբեր լրատվամիջոցներում, ռադիոներում և հեռուստատեսությունում որպես լրագրող։
1973 թվականից մինչև 1976 թվականը սովորել է Բաթնայի գեղարվեստի ուսումնարանում։
Նրա ստեղծագործությունը շարունակում է Աուրես լեռնային շրջանի արվեստի ավանդույթները։


== Մրցանակներ ==
2003 թվականին պարգևատրվել է միջերկրածովյան մրցանակի (ֆր.՝ Prix Méditerranée)։


== Ծանոթագրություններ ==


== Արտաքին հղումներ ==
«ficha de Mimi Hafida»։ francés  (չաշխատող հղում)
Résumé et photo(չաշխատող հղում)
MIMI Hafida Artiste Plasticienne Archived 2015-04-02 at the Wayback Machine. sur TAXI-PHEN, répertoire des artistes peintres algériens
Պատարա Օչե

Պատարա Օչե (վրաց.՝ პატარა ოჩე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Մարտվիլյից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 221 մարդ։


== Ծանոթագրություններ ==
Չարլզ Ատլաս

Անվան այլ կիրառումների համար տե՛ս՝ ԱտլասՉարլզ Ատլաս (հոկտեմբերի 30, 1892(1892-10-30), Ակրի, Կոզենցա, Կալաբրիա, Իտալիա - դեկտեմբերի 23, 1972(1972-12-23) կամ դեկտեմբերի 24, 1972(1972-12-24), Long Beach, Նասաու շրջան, Նյու Յորք, ԱՄՆ),  բոդիբիլդինգի  և դրա հետ կապված ֆիզիկական վարժությունների ծրագիր ստեղծողը, որոնք առավել հայտնի դարձավ գովազդային արշավի ժամանակ Ատլասի անվան և կետպարի օգտագործման շնորհիվ, այն համարվում է բոլոր ժամանակների ամենաերկար և ամենահիշվող գովազդային արշավներից մեկը։ 
1904 թվականին մոր հետ Իտալիայից  գաղթել է ԱՄՆ՝ բնակություն հաստատելով Բրուքլինում։ Ատլասի խոսքով ՝ ինքը մարզվել և զարգացրել է սեփական մարմինը ՝ մտացածին վարժությունների միջոցով, որոք օգնել  են «նիհար թուլամորթ» վիճակից  դառնալ իր ժամանակի ամենաճանաչված բոդիբիլդերը։ Նա վերցրեց «Չարլզ Ատլաս» անունը այն բանից հետո, երբ նրա ընկերը ասաց, որ նա նման է Քոնի-Այլենդ հյուրանոցի վերևում գտնվող  տիտան  Ատլասի արձանին ։ Իրավաբանորեն փոխել է իր անունը 1922 թվականին։ Նրա ընկերությունը՝ Charles Atlas Ltd, հիմնադրվել է 1929 թվականին և շարունակում է գոյություն ունենալ մինչ օրս։


== Կարիերա ==


=== Ֆիթնես ===
Չարլզ Ատլասը մշակել է վարժությունների սեփական համակարգը։ Իբր գաղափարը եկել է նրա մոտ, երբ նա կենդանաբանական այգում տեսել է ձգվող առյուծին ։ Նա այդ մեթոդը անվանել է"դինամիկ ձգում"։ Այսօր այն կոչվում է իզոտոնիկ ։
Ատլասի բիզնեսի սկզբնական շրջանում հաջող չէր, բայց 1928 թվականին գովազդտու Չարլզ Ռոմանի հետ ծանոթանալուց հետո այն նար շունչ առավ։ Ատլասը Ռոմանին առաջարկել է դառնալ համասեփականատեր և շարունակել կառավարել բիզնեսը։


=== Մոդելային բիզնես ===
Քանդակագործ, բարերար Գերտրուդ Վանդերբիլթ Ուիթնիի հետ ծանոթության շնորհիվ, Չարլզ Ատլասը հայտնի քանտակաների մոդել  դարձավ, որոնք զարդարում են ամերիկայի քաղաքները։ Դրանցից են Վաշինգտոն-սքվերի և Նյու Յորքում Բրուքլինի համայնքապետարանի շենքի արձանները։
Ատլասի լուսանկարները հաղթել են մրցույթներում։ Նրանց շնորհվել են «Աշխարհի ամենագեղեցիկ մարդը» և «Աշխարհի ամենակատարյալ մարդը» տիտղոսները.


== Անձնական կյանք ==
Չարլզ Ատլասը վարել է համեստ կենսակերպ։ Գրեթե ողջ կյանքում նա կնոջ և երկու երեխաների հետ ապրում էր Բրուքլինում՝ չորս սենյականոց բնակարանում։ Նա զբաղվում էր բարեգործությամբ, մասնավորապես, աջակցում էր բոյսքաութների շարժմանը։


== Ծանոթագրություններ ==


== Գրականություն ==
Սթիվեն Բարրեր։ Զգուշացե´ք, սպորտ Վազքի, ֆիթնեսի և այլ ֆիզիկական ծանրաբեռնվածության վնասների մասին։ Մոսկվա։ ISBN 978-5-9614-5127-6։ OCLC 940806887
Կոձիկի

Կոձիկի, ճապոնական տարեգրություն, հերոսական առասպելների և պատմական ասքերի, տիեզերքի և նրա ծագման մասին պատմող լեգենդների ժողովածու։
Գրի է առնվել է 712 թվականին։ Կազմված է երեք մասից. 1-ին՝ կոսմոգոնիական ասքեր, 2-րդ՝ ասքեր առասպելական թագավորների մասին, 3-րդ՝ ասքեր պատմական իրական թագավորների մասին, որոնց ժամանակագրությունը հասնում է մինչև Սոյկոյի թագավորումը (592-628)։ Տեքստերում բազմաթիվ երգեր են ներմուծված։ Առասպելների ընտրությունը միտումնավոր է, որովհետև «Կոձիկի»-ի ստեղծման նպատակը թագավորների իշխանության օրինականությունը հաստատելն է։ Առաջին անգամ տպագրվել է 17-րդ դարում։


== Աղբյուրներ ==
Մնձուր (այլ կիրառումներ)

Մնձուր անվանումը կարող է վերաբերել.

Մնձուր - գետ Հայկական լեռնաշխարհում, Արածանիի աջ վտակը։
Մնձուր - գյուղ Արևմտյան Հայաստանում, Խարբերդի վիլայեթի Օվաջըկի գավառում։
Մնձուր - լեռներ Հայկական լեռնաշխարհում՝ Ներքին Տավրոսի արևմտյան՝ առավել բարձր մասը։
Մնձուր - գավառ Մեծ Հայքի Բարձր Հայք նահանգի կազմում
Յան Ստեֆանի

Յան Ստեֆանի (լեհ.՝ Jan Stefani հայտտնի է նաև Steffan, Steffani, Joannis, Johann, Jean, 1746[…], Պրահա, Չեխական թագի հողեր, Սրբազան Հռոմեական կայսրություն - փետրվարի 23, 1829(1829-02-23), փետրվարի 24, 1829(1829-02-24) կամ 1839, Վարշավա, Ռուսական կայսրություն), ազգությամբ չեխ լեհաստանցի կոմպոզիտոր, ջութակահար և Վարշավայի ազգային օպերայի դիրիժոր, մասոնական կազմակերպության անդամ։


== Կենսագրություն ==
Յան Ստեֆանին ծագումով չեխ է։ Ծնվել է Պրահայում, որտեղ էլ ստացել է կրթություն  և այն ավարտելուց հետո դարձել կապելմեյստեր։ Աշխատանք փնտրելու նպատակով 1771 թվականին մեկնել է Լեհաստան, որտեղ  Ռեչ Պոսպոլիտա թագավորությունում զբաղեցրել է ազգային թատրոնի նվագախմբի կոնցերտմեյստերի և դիրիժորի պաշտոնը։ Նա եղել է նաև նվագախմբի առաջին ջութակահարը։
Վարշավա ժամանելուց հետո նա արագ համագործակցություն հաստատեց այլ կոմպոզիտորների (նաև արտասահմանցի) և դերասանների, այդ թվում՝ Ազգային թատրոնի գլխավոր անիմատոր Վոյցեխ Բոգուսլավսկու հետ։ Վարշավայում  նա սկսել է  հետաքրքրվել նաև ժողովրդական երաժշտությամբ և որոշ մասնագետներ նրան անվանում էին «Ազգային օպերայի հայր» Ստեֆանիի ամենահայտնի ստեղծագործությունը Վոյցեխ Բոգուսլավսկու լիբրետոյի հիման վրա ստեղծված օպերան է՝ «Մտքի հրաշքը»։
Որդին՝ Յուզեֆը, երգահան և մանկավարժ է եղել։


== Ստեղծագործություններ ==
Król w kraju rozkoszy (1787)
Cud mniemany czyli Krakowiacy i Górale (1794)
Wdieczni poddani czyli Wesele wiejskie (1796)
Szczesliwi wiesniacy — Drzewo zaczarowane (1796)
Frozyna czyli Siedem razy jedna (1806)
Rotmistrz Górecki czyli Oswobodzenie (1807)
Polka czyli Oblezenie Trembowli (1807)
Stary mysliwy (1808)
Papirius czyli Ciekawosc dawnych kobiet (1808)


== Ծանոթագրություններ ==


== Արտաքին հղումներ ==
Stefani JanArchived 2016-03-04 at the Wayback Machine.(լեհ.)
Cmentarz Stare Powązki: MARYA STEFANI Archived 2021-05-17 at the Wayback Machine.
Physical Graffiti

Physical Graffiti, բրիտանական ռոք խումբ Led Zeppelin֊ի վեցերորդ ստուդիական ալբոմը, թողարկված 1975 թվականի փետրվարի 24֊ին։


== Ալբոմի մասին ==
2011 թվականին ալբոմի շապիկը զբաղեցնում է 12֊րդ հորիզոնականը՝ որպես Music Radar֊ի՝ բոլոր ժամանակների ալբոմի լավագույն շապիկը։


== Ստեղծագործությունների ցանկ ==


=== Առաջին սկավառակ ===
Custard Pie (Ջիմի Փեյջ/Ռոբերտ Պլանտ) (4։13)
The Rover (Փեյջ/Պլանտ) (5։36)
In My Time of Dying (Փեյջ/Պլանտ/Ջոնս/Բոնեմ) (11։04)
Houses of the Holy (Փեյջ/Պլանտ) (4։01)
Trampled Under Foot (Փեյջ/Պլանտ/Ջոնս) (5։35)
Kashmir (Փեյջ/Պլանտ/Բոնեմ) (8։31)


=== Երկրորդ սկավառակ ===
In The Light (Փեյջ/Պլանտ/Ջոնս) (8։44)
Bron-Yr-Aur (Փեյջ) (2։06)
Down by the Seaside (Փեյջ/Պլանտ) (5։14)
Ten Years Gone (Փեյջ/Պլանտ) (6։31)
Night Flight (Ջոնս/Փեյջ/ՊԼանտ) (3։36)
The Wanton Song (Փեյջ/Պլանտ) (4։06)
Boogie with Stu (Բոնեմ/Ջոնս/Փեյջ/Պլանտ/Ստյուարտ/Վալենս) (3։51)
Black Country Woman (Փեյջ/Պլանտ) (4։24)
Sick Again (Փեյջ/Պլանտ) (4։43)


== Ալբոմի վրա աշխատողներ ==


=== Led Zeppelin ===
Ջիմի Փեյջ՝ կիթառ, պրոդյուսեր
Ռոբերտ Պլանտ՝ վոկալ, շրթնահարմոն
Ջոն Պոլ Ջոնս՝ բաս կիթառ, ստեղնաշարային
Ջոն Բոնեմ՝ թմբուկներ


=== Ստուդիա ===
Պիտեր Գրանտ՝ պրոդյուսեր
Ռոն Նեվիսոն՝ ձայնային ինժեներ
Ջորջ Շկանց՝ ձայնային ինժեներ
Քիտ Խարվուդ՝ ձայնային ինժեներ
Էնդի Ջոնս՝ ձայնային ինժեներ
Էդի Կրամեր՝ ձայնային ինժեներ
Իյեն Ստյուարտ՝ դաշնամուր


=== Ձևավորում ===
Ռոյ Խարպեր՝ լուսանկարներ
Մայք Դուդ՝ дизайн շապիկի ձևավորում
Փիթեր Կոռիստոն՝ շապիկի ձևավորում
Իլոիտ Էրվիտ՝ լուսանկարներ
ԴԵյվ Հեֆերնան՝ պատկերազարդում
Բ. Պ. Ֆոլեն՝ լուսանկարներ


== Ծանոթագրություններ ==


== Արտաքին հղումներ ==
Physical Graffiti ալբոմի երգերի տեքստերը Archived 2006-03-07 at the Wayback Machine.
Physical Graffiti discogs.com կայքում
Եզիախանսու

Եզիախանսու, գետակ Արևմտյան Տիգրիսի ավազանում։ Հոսում է Դիարբեքիրի շրջանով։ Հիշատակված է «Բյուզանդիոն»-ում (1914 թվական, №5340)։


== Ծանոթագրություններ ==
Նովոսելե (գյուղ, Սմոլենսկի շրջան)

Անվան այլ կիրառումների համար տե՛ս՝ ՆովոսելեՆովոսելե (ռուս.՝ Новоселье), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլա Հյուզի և Ֆիոնա Բոունի սպանություն

Ոստիկանության աշխատակիցներ Նիկոլա Հյուզը և Ֆիոնա Բոունը սպանվել են 2012 թվականի սեպտեմբերի 18-ին Մանչեստրի (Անգլիա) արվարձանում՝ Դեյլ Կրեգանի կողմից, որը մինչ այդ սպանել էր Մարկ Շորթին և նրա հորը՝ Դևիդին (սպանությունը տեղի է ունեցել նույն թվականի օգոստոսի 10-ին)։


== Սպանություն ==
Հանցագործությունը տեղի է ունեցել Մանչեստր Հաթերսլիի արվարձանում։ Մոտ 10:30-ի սահմաններում ոստիկանություն է զանգահարել անհայտ մի տղամարդ և հայտնել կողոպուտի մասին՝ նշելով հասցեն։ Դեպքի վայր են մեկնել ոստիկանության երկու աշխատակիցներ՝ Ֆիոնա Բոնը (32 տարեկան) և Նիկոլա Հյուզը (26 տարեկան)։ Առաջինը ոստիկանությունում աշխատել է 5 տարի, իսկ երկրորդը՝ 3 տարի։
Ոստիկանները մոտեցել են անհրաժեշտ տան դռանը։ Նրանց ընդառաջել է տղամարդը և գնդակահարել երկու ոստիկաններին։ Կատարվել է առնվազն 10 կրակոց և նռնակի պայթյուն։ Մարդասպանն օգտագործել է կիսաավտոմատ զենք և ձեռքի նռնակ։
Սպանությունն աննախադեպ է դարձել բրիտանական ոստիկանության պատմության մեջ։ Հյուզը և Բոունը զինված չեն եղել (բրիտանացի ոստիկանները, որպես կանոն, իրենց հետ հրազեն չեն կրում)։ Հասարակության մեջ բարձրացել է ոստիկանների զինաթափության ճշտության հարցը։ Այնուամենայնիվ, հարցումների համաձայն՝ ոստիկանների մեծ մասը (82 %) դեմ է պարտադիր զենք կրելուն։ Մանչեստրյան շրջանի ոստիկանության պետ սըր Փիթեր Ֆեյխին այսպես է մեկնաբանել իրավիճակը․

2013 թվականին Դեյլ Կրեգանը մեղավոր էր ճանաչվել Մարկ Շորթի, Դևիդ Շորթի, Նիկոլա Հյուզի և Ֆիոնա Բոունի սպանության մեջ և դատապարտվել ցմահ ազատազրկման։


== Տես նաև ==
Ոստիկանների սպանություն Դնեպրում (2016)


== Ծանոթագրություններ ==


== Արտաքին հղումներ ==
Британец признался в убийстве двух женщин-полицейских
Մեծ Գանիլլի

Մեծ Գանիլլի (անգլերեն՝ Great Ganilly, կելտերեն՝ Guen Hily) Սիլլի կղզիների անմարդաբնակ կղզիներից է։ Ունի 0,13 քառակուսի կիլոմետր տարածք։ Կղզում կան երկու քարե սյուներ։
Պապլոր դժգույն

Պապլոր դժգույն (լատ.՝ Muscari pallens), հակինթազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
10-17 սմ բարձրությամբ սոխուկավոր բույս է՝ ձվաձև սոխուկով, դարչնագույն թեփուկներով։ Տերևները արմատամերձ են, գծային։ Ծաղկաբույլը խիտ, կարճ ողկույզի ձևով է։ Ծաղկասլաքն ունի 3-5 սմ երկարություն և պտղի ժամանակ երկարացող է։ Պտղատու ծաղիկները երախի մոտ թույլ ձգվածքով են, համարյա սպիտակ կամ դժգույն երկնագույն։ Տուփիկը կլորավուն է, 4-5 մմ երկարության։ Սերմերը սև են։


== Տարածվածություն ==
Հայաստանում հանդիպում է Իջևանի (Իջևանի և Դիլիջանի միջև) և Սևանի (Սոտքի շրջակայք) ֆլորիստիկական շրջաններում։ Ընդհանուր արեալը ընդգրկում է Մեծ Կովկասը, Դաղստանը, Արևմտյան, Կենտրոնական և Հարավային Անդրկովկասը։


== Էկոլոգիա ==
Աճում է ստորին և վերին լեռնային գոտիներում՝ ծովի մակարդակից 800-2100 մ բարձրությունների վրա, բաց կրաքարային ժայռոտ տեղերում, անտառներում։ Ծաղկում է մարտ-ապրիլ ամիսներին, պտղաբերում՝ մայիսին։


== Պահպանություն ==
Վտանգված տեսակ է, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Համարվում է Կովկասի էնդեմիկ։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության գործուղություններ չեն իրականացվում։


== Ծանոթագրություններ ==
Ռենատա Սկոտտո

Ռենատա Սկոտտո (իտալերեն՝ Renata Scotto, փետրվարի 24, 1934(1934-02-24)[…], Սավոնա, Լիգուրիա, Իտալիա), իտալացի օպերային երգչուհի (սոպրանո), թատերական ռեժիսոր։ Աչքի է ընկնում ոճի զգացողությամբ և երաժշտականությամբ, առավելապես հայտնի է բելկանտո ռեպերտուարի, Վերդիի և վերիստական օպերաներում դերերգերի կատարմամբ։ 2002 թվականից զբաղվում է օպերաների բեմականացմամբ և երգեցողության դասավանդմամբ (Սանտա Չեչիլիա ակադեմիայում (Իտալիա) և Ջուլիարդի դպրոցում (ԱՄՆ))։


== Կենսագրություն ==
Ռենատան ծնվել է Իտալիայի Սավոնա քաղաքում, որտեղ 18 տարի անց առաջին անգամ ելել է օպերային բեմ՝ կատարելով Վիոլետայի դերը Վերդիի «Տրավիատա» օպերայում։ 1953 թվականից հանդես էր գալիս Միլանի «Նուովո» օպերային թատրոնում, իսկ հաջորդ տարի՝ «Լա Սկալա»-ում։ 1957 թվականից ելույթ է ունեցել Լոնդոնում («Սիրո ըմպելիք»-ում կատարել է Ադինայի դերերգը)։ Հաջողությունն ուղեկցեց երգչուհուն 1957 թվականի Էդինբուրգի փառատոնին, որտեղ նա փոխարինեց Մարիա Կալլասին Ամինայի դերում «Լուսնոտը» օպերայում։ Սկոտտոյի՝ որպես երգչուհի կայացման վրա մեծ ազդեցություն է ունեցել իսպանացի երգչուհի և մանկավարժ Մերսեդես Լյոպարտը։
1964 թվականին Լա Սկալա թատրոնի հետ Ռենատա Սկոտտոն առաջին անգամ համերգաշրջանով եղավ Մոսկվայում․ երգում էր «Լյուչիա դի Լամերմուր» օպերայում։
1965-1987 թվականներին Ռենատա Սկոտտոն համագործակցում է Մետրոպոլիտեն օպերայի հետ (առաջին բեմելը եղել է «Մադամ Բատերֆլայ» օպերայում), որտեղ կատարել է Լյուչիայիլ Լեոնորայի դերերգերը «Տրուբադուր»-ում, Ելիզավետայի դերերգը՝ «Դոն Կարլոս»-ում, Դեզդեմոնայի դերերգը։ Երգել է նաև Մյունխենում, Բեռլինում, Չիկագոյում (1960 թվականից), բազմիցս մասնակցել է Արենա դի Վերոնա փառատոնին (1964-1981)։ Սկոտտոյի երգանկում ներառված էին նաև դրամատիկական բնույթի դերերգեր, ինչպիսիք են Նորման, լեդի Մակբեթը, Ջոկոնդան Պոնկիելլիի համանուն օպերայում։ 1992 թվականին «Վարդերի ասպետը» օպերայում կատարել է մարշալուհու դերը (Մասիմո Բելլինիի թատրոն, Կատանիա), 1993 թվականին Ֆլորենտական երաժշտական մայիս փառատոնին հանդես է եկել Պուլենկի «Մարդկային ձայն» մոնոօպերայում։ 1997 թվականին կամերային ծրագրով ելույթ է ունեցել Մոսկվայում։ Ռենատայի երգացանկն ընդգրկում էր ընդհանուր առմամբ 40 դերերգ։
2011 թվականին Ռենատա Սկոտտոն ներառվեց Սանկտ Պետերբուրգում ընթացող Չայկովսկու անվան վոկալիստների միջազգային մրցույթի կազմում։
Ռենատան ապրում է ԱՄՆ-ում, սակայն երկար ժամանակ անց է կացնում Եվրոպայում՝ որպես ռեժիսոր մասնակցելով թատերական ներկայացումների։ Դասավանդում է Հռոմի Սանտա Չեչիլիայի երաժշտական ակադեմիայում։


== Մրցանակներ ==
Սուրբ Միքայելի մրցանակ, 1994
Էմմի մրցանակ՝ Նյու Յորք Սիթի օպերայում «Տրավիատա» բեմադրության համար, 1995
Opera News Award 2006


== Ծանոթագրություններ ==


== Արտաքին հղումներ ==
Рената Скотто на Бельканто.ру
«Оперный клуб» с участием Ренаты Скотто. Радио «Эхо Москвы», 10.09.2006
Записи опер с участием Ренаты Скотто в магазине Ozon.ru
Annual Opera News Award (անգլ.)
Տյուլգանի շրջան (Օրենբուրգի մարզ)

Տյուլգանի շրջան (ռուս.՝ Тюльганский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1928 թվականին։ Վարչական կենտրոնը՝ Տյուլգան։


== Աշխարհագրություն ==
Շրջանի տարածքի մակերեսը կազմում է 1900 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19728 մարդ։ Բնակչության խտությունը կազմում էր 10,38 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նախագիծ «Ֆլորիդա»

«Նախագիծ «Ֆլորիդա»» (անգլ.՝ The Florida Project), ռեժիսոր Շոն Բեյքերի ամերիկյան տրագիկոմեդիա։ Գլխավոր դերերը կատարում են Ուիլեմ Դեֆոն, Բրուկլին Պրինսը, Բրիա Վինայթը, Քրիստոֆեր Ռիվերան և Կալեբ Լենդրի Ջոնսը։ Անվանումն առաջացել է Դիսնեյ Ուորլդի, որի մոտ նկարահանվել է ֆիլմը, նախկին նախագծի անունից։
Պրեմիերան տեղի է ունեցել 2017 թվականի Կաննի կինոփառատոնի «Ռեժիսորների երկշաբաթ» ծրագրի շրջանակներում։ Շուտով A24 ընկերությունը ձեռք է բերել ֆիլմն ԱՄՆ-ի տարածքում տարածելու իրավունքը, որտեղ այն թողարկվել է 2017 թվականի հոկտեմբերի 6-ին։


== Սյուժե ==
Ամառ։ Մունին՝ ինքնամփոփ, պատվախնդիր 6-ամյա աղջիկը, մոր՝ Հեյլիի հետ ապրում է Ֆլորիդայի Կիսիմա քաղաքում՝ երկարատև բնակության մոթելի հյուրերի շրջապատում, որտեղ ապրում են նաև թմրամոլության, անօթևանության, հոգեկան հիվանդությունների և կյանքում ունեցած անհաջողությունների դեմ պայքարող մարդիկ։ Իր տարիքին ոչ համապատասխան կրթված Մունին դաժան ու դժվարին կյանքից հեռանում է արկածներին ընդառաջ, երբեմն զբոսաշրջիկներից ուտելիքի համար փող մուրում։


== Դերերում ==
Ուիլեմ Դեֆո – Բոբի Հիքս՝ «The Magic Castle» մոթելի մենեջերը
Բրուկլին Պրինս – Մունի՝ Հեյլիի դուստրը
Բրիա Վինայթ – Հեյլի՝ Մունիի մայրը
Վալերիա Քոթո – Ջանսի, Սթեյսիի թոռը և Մունիի նոր ընկերուհին
Մելա Մյորդեր – Էշլի՝ Սքութիի մայրը և Հեյլիի ընկերուհին
Քրիստոֆեր Кристофер Ривера – Սքութի՝ Էշլիի որդին և Մունիի ընկերը
Կալեբ Լենդրի Ջոնս – Ջեք Հիքս՝ Բոբիի որդին
Մեյքոն Բլեր – Ջոն՝ զբոսաշրջիկ


== Քննադատություն ==
Ֆիլմը կինոքննադատների կողմից ճանաչում է ստացել։ Rotten Tomatoes կայքում այն ունի 96 % վարկանիշ՝ հիմնված 10 հնարավորից 8,7 միջին միավորի և 254 գրախոսականների վրա։ Metacritic կայքում ֆիլմը քննադատների 44 գրախոսականների հիման վրա 100 հնարավորից ստացել է 92 միավոր, որը համապատասխանում է «համընդհանուր ճանաչում» կարգավիճակին։


== Մրցանակներ և անվանակարգեր ==


== Ծանոթագրություններ ==
Պեսկի (գյուղ, Բաշտանկայի շրջան)

Անվան այլ կիրառումների համար տե՛ս՝ ՊեսկիՊեսկի (ուկրաիներեն՝ Піски), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1782 թվականին։
2001 թվականի տվյալներով Պեսկի գյուղում բնակվում էր 960 մարդ։ Բնակավայրը զբաղեցնում է 1,22 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիտնիկի (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ՍիտնիկիՍիտնիկի (ռուս.՝ Ситники, բաշկիրերեն՝ Ситники), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոգորելովո (Կամենսկի շրջան)

Պոգորելովո (ռուս.՝ Погорелово), կայարան Ռուսաստանի Դաշնության Ռոստովի մարզի Կամենսկի շրջանում։ Մտնում է Աստախանովսկի գյուղական համայնքի կազմի մեջ։
Վարդատերեփուկ մուշկային

Վարդատերեփուկ մուշկային (լատ.՝ Amberboa moschata), աստղածաղկազգիների ընտանիքին պատկանող միամյա բույս, որը օգտագործվում է ծաղկադեկորատիվ ձևավորումներում և ծաղկային վերադաշնակումներում։ Բույսը շատ գեղեցիկ է հատկապես ծաղկման շրջանում՝ մայիս-հունիս ամիսներին։ Այն վայրի ֆլորայի ներկայացուցիչ է և ավելի շատ հիշեցնում է սելեկցիոն ճանապարհով ստացված կուլտուրական ծաղկաբույս։ Վարդատերեփուկի ծաղկման սեզոնում Երևանի փողոցներն ու շուկաները զարդարվում են բույսի շքեղ ծաղիկներով։ Ներկայումս վարդատերեփուկը պատկանում է Հայաստանի այն բուսատեսակների թվին, որոնց տարածման սահմանները աստիճամաբար կրճատվում են։  Վարդատերեփուկի մշակությունը շատ հեշտ է, քանի որ այն բազմանում է նաև ինքնացանքով։ Տարածված է Արարատյան դաշտի նախալեռնային գոտում (Փարաքար, Սովետաշեն, Վարդաշեն, Շոռաղբյուր, Ջրվեժ, Ողջաբերդ, Զովաշեն, Երանոս, Գառնի, Վեդի, Արմաշ, Երասխ)։ Աճում է նաև Թուրքիայում, Կովկասում և Իրանում։ Որպես դեկորատիվ բույս մշակվում է նաև Չինաստանի և Հյուսիսային Ամերիկայի որոշ մասերում։ Գրանցված է Հայաստանի Հանրապետության Կարմիր գրքում։


== Նկարագրություն ==
Միամյա բույս է՝ 20–70 սմ բորձրությամբ, ուղիղ կանգնող, թույլ ճյուղավորված ցողուններով։ Տերևները փոփոխական՝ ամբողջականից մինչև ատամնավոր կամ փետրաձև բաժանված կամ փետրաձև հատված։ Զամբյուղները՝ գագաթնային, խոշոր, լայն-ձվաձև կամ կիսագնդաձև, երկար կոթերի վրա՝ ծածկված գանգուր մազիկների թավոտությամբ։ Ծածկոցը՝ գանգուր–բրդոտ։ Եզրային ծաղիկները՝ ձագարաձև, վարդագույն կամ ծիրանագույն, վարդագույն, երկար, կենտրոնական՝ խողավակավոր, սպիտակ, կարճ։ Սերմնիկները՝ խոշոր, 6–7 մմ երկարության, պապուսը՝ 5–7 մմ երկարության։


== Տարածվածություն ==
Հայտնի է Երևանի ֆլորիստիկական շրջանից (Երևանի շրջակայք)։ EOO՝ 560 քառ. կմ, AOO՝ 100 քառ. կմ։ Լոկալիտետները՝ 3: Բացի Հայաստանից աճում է Նախիջևանում և Հյուսիսարևելյան Անատոլիայում։


== Էկոլոգիա ==
Աճում է ստորին և միջին լեռնային գոտիներում, ծ. մ. 600–1500 մ բարձրությունների վրա, չոր կավային, գիպսակիր, խճաքարոտ, քարքարոտ տեղերում, օշինդրային կիսաանապատում, համադայում, ցանքերում։ Ծաղկում է մայիսին, պտղաբերում՝ հունիսին։
Սահմանափակ տարածման և բնակության շրջաններ, աճելավայրերի կորուստ կամ դեգրադացիա կապված հողերի յուրացման հետ։


== Պահպանություն ==
Պոպուլյացիայի մի մասը պահպանվում է «Էրեբունի» պետական արգելոցի տարածքում։


== Ծանոթագրություններ ==
Կիրպիլսկայա

Կիրպիլսկայա (ռուս.՝ Кирпильская), ստանիցա Ռուսաստանի Դաշնության Կրասնոդարի երկրամասի Ուստ-Լաբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5547 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեդազո

Պեդազո  (իտալերեն՝ Pedaso), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 2409 մարդ (2008), բնակչության խտությունը՝ 660 մարդ/կմ²։ Տարածքը կազմում է 4 կմ²։ Փոստային ինդեքս՝ 63016։ Հեռախոսային կոդ՝ 0734։
Բնակավայրի հովանավոր սուրբն է Պիետրո ապոստոլոն։


== Ժողովրդագրություն ==


== Համայնքի վարչակազմը ==
Հեռախոսահամար։ 0734 931319
Էլեկտրոնային փոստ։ info@comune.pedaso.ap.it
Պաշտոնական կայք։ http://www.comunedipedaso.it/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Առիհայի շրջան

Առիհայի շրջան (արաբ․՝ ناحية أريحا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Իդլիբի մարզում։ Հանդիսանում է Առիհայի գավառի երեք շրջաններից մեկը։
Վարչական կենտրոնն Առիհա քաղաքն է։ Ըստ 2004 թվականի պաշտոնական մարդահամարի տվյալներով շրջանը ունի 83,487 բնակչություն։ Քաղաքն ու շրջական ավանները կազմում են 83,487 քառ.կմ տարածք։
Ունի 24 գյուղ և ավան՝

Առիհա (արաբ․՝ أريحا‎‎)
Բազաբուր (արաբ․՝ بزابور‎‎)
Օրմ Ալջոզ (արաբ․՝ أورم الجوز‎‎)
Աբկալլի (արաբ․՝ ابقللي‎‎)
Բաբ Ալահ (արաբ․՝ باب الله‎‎)
Թահերիյա (արաբ․՝ الظاهرية‎‎)
Շարջա (արաբ․՝ سرجة‎‎)
Բանին (արաբ․՝ بنين‎‎)
Շինան (արաբ․՝ شنان‎‎)
Բերջհաբ (արաբ․՝ برجهاب‎‎)
Էբնե (արաբ․՝ ابنه‎‎)
Մարզաֆ (արաբ․՝ معرزاف‎‎)
Մաջդալիյա (արաբ․՝ مجدليا‎‎)
Մսեյբին (արաբ․՝ مصيبين‎‎)
Քաֆր Ազիբա (արաբ․՝ كفرزيبا‎‎)
Քաֆր Լատա (արաբ․՝ كفرلاته‎‎)
Նահլե (արաբ․՝ نحلة‎‎)
Մարաբալիթ (արաբ․՝ معربليت‎‎)
Նահլիյե (արաբ․՝ نحليا‎‎)
Մոտաֆ (արաբ․՝ منطف‎‎)
Կորին (արաբ․՝ كورين‎‎)
Քաֆր Շալայա (արաբ․՝ كفر شلايا‎‎)
Մոտարամ (արաբ․՝ ناحية أريحا‎‎)
Ալ-Բադրիա (արաբ․՝ البدرية‎‎)


== Ծանոթագրություններ ==
Դեկոլատուրա

Դեկոլատուրա  (իտալերեն՝ Decollatura) կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 3489 մարդ, բնակչության խտությունը կազմում է 70 մարդ/կմ²։ Զբաղեցնում է 50,35 կմ² մակերես տարածք։
Փոստային ինդեքսն է՝ 88041։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ստեփան Աղաջանյան

Ստեփան Մելիքսեթի Աղաջանյան (դեկտեմբերի 16 (28), 1863, Շուշի, Բաքվի նահանգ, Ռուսական կայսրություն - դեկտեմբերի 13, 1940(1940-12-13), Երևան, Հայկական ԽՍՀ, ԽՍՀՄ), հայ դասական գեղանկարիչ, ՀԽՍՀ ժողովրդական նկարիչ։


== Կենսագրություն ==
Ստեփան Աղաջանյանը ծնվել է 1863 թվականի դեկտեմբերի 16-ին Շուշիում, դերձակի ընտանիքում։ Սովորել է Շուշիի թեմական դպրոցում (1872-1881) և ռուսական ռեալական ուսումնարանում (1881-1884)։ 1884 թվականին մեկնում է Բաքու, 1886 թվականին՝ Ֆրանսիա։
Հիմնավոր նկարչական կրթությունը ստացել է 1886-1890 թվականներին Մարսելի նկարչական ստուդիայում, ապա Փարիզի Ժյուլիանի ակադեմիայում՝ 1897-1900 թվականներին, պրոֆեսորներ Բ. Կոնստանի և Ժ. Պ. Լորանսի արվեստանոցում։
1900 թվականին վերադարձել է Շուշի, 1902-1904 թվականներին աշխատել է Բաքվում, ապա տեղափոխվել Դոնի Ռոստով, ուր մինչև 1921 թվականը ստեղծագործել և նկարչություն է դասավանդել հանրակրթական դպրոցներում ու Պետական նկարչական ստուդիայում։
Ստեփան Աղաջանյանը 1921 թվականին վերադառնում է Հայաստան։ 1922-1929 թվականներին պաշտոնավարել է գեղարվեստա-արդյունաբերական տեխնիկումում (այժմ՝ Երևանի Փանոս Թերլեմեզյանի անվան գեղարվեստի պետական քոլեջ) իբրև գեղանկարչության դասատու։ 1938 թվականին արժանանում է ՀԽՍՀ ժողովրդական նկարիչ կոչմանը, 1939 թվականին պարգևատրվում է Աշխատանքային կարմիր դրոշի շքանշանով։ Մահացել է 1940 թվականի դեկտեմբերի 13-ին։


== Ստեղծագործությունները ==

Բրետանուհին 1898
Ակադեմիական էտյուդ 1899
Նկարչի մոր դիմանկարը 1900
Նկարչի հոր դիմանկարը 1900
Նկարչի քրոջ աղջիկը 1907
Մարուսյան 1907
Մ. Էքմեքչյանի դիմանկարը 1908
Ինքնադիմանկար 1909
Հյուսնը 1910
Ձկնորսը 1912
Մտորումներ 1914
Տիկին Խաչատրյանի դիմանկարը 1916
Հ. Խաչատրյանի դիմանկարը 1919Երևանյան շրջան

Ինքնադիմանկար 1926
Նկարչի կինը 1926
Սեդրակը 1926
Վասիլը 1926
Նկարչի քույրը 1926
Գրող Էմին Տեր-Գրիգորյանը 1927
Ղարաբաղցի կինը Կոմպոզիտոր
Ա. Տեր-Ղևոնդյանը 1928
Անապաստանը 1928
Պիոներուհին 1928
Կոմերիտուհին ընթերցելիս 1930
Կարմիր բանակայինը 1930
Կարմիր հրամանատարը 1931
Երաժշտագետ Ս. Մելիքյանը 1933
Բժիշկ Հ. Գաբրիելյանը 1934
Երգչուհի Բարոնկինան 1935
Բլանշը 1940
		
		


=== Այլ ===
1958 թվականին Վանաձորում բացվել է Ստեփան Աղաջանյանի անվան գեղարվեստի դպրոց։


== Գրականություն ==
Երեմյան Ա. և Գյուրջյան Գ., Նկարիչ Ստեփան Աղաջանյան. կյանքն ու արվեստը, Ե., 1927
Մարտիկյան Ե., Ստեփան Աղաջանյան, Ե., 1956
Պարսամյան Ռ. Հ., Ստեփան Աղաջանյան, Ե., 1963


== Ծանոթագրություններ ==


== Արտաքին հղումներ ==
Ապրիլիա

Ապրիլիա (իտալերեն՝ Aprilia), քաղաք Իտալիայում, գտնվում է Լացիո մարզի Լատինա գավառում։
Բնակչությունը կազմում է 63830 (2005 թվականի դեկտեմբերի 31-ի տվյալներով), խտությունը՝ 359 մարդ/կմ2։ Տարածքը կազմում է 177,7 կմ2։ Փոստային ինդեքսը՝ 04011։ Հեռախոսային կոդը՝ 00006։
Քաղաքի հովանավոր սուրբը հանդիսանում է Միքայել Հրեշտակապետը։ Քաղաքի տոնը ամեն տարի նշվում է սեպտեմբերի 29-ին։


== Արտաքին հղումներ ==
http://www.comune.aprilia.latina.it/ Archived 2007-07-15 at the Wayback Machine.


== Ծանոթագրություններ ==
Նեֆֆա

Նեֆֆա Ջովվանի Պելլինո (իտալերեն՝ Giovanni Pellino) (հոկտեմբերի 7, 1967(1967-10-07), Սկաֆատի, Սալեռնո, Կամպանիա, Իտալիա),  իտալացի երգիչ, ռեփեր, իր երգերի բառերի հեղինակն է։


== Կենսագրություն ==
Ջովվանի Պելլինոն  ծնվել է 1967 թվականի հոկտեմբերի 7-ին Սկաֆատի քաղաքում։ 9 տարեկանում ծնողների հետ մեկնել է Բոլոնիա, որտեղ  սկսել է երգել հիփ հոփ ժանրում։
Նա իր երաժշտի  կարիերան սկսել է 1980 թվականին` որպես թմբկահար, նվագել է ծանր ռոքային ոճի տարբեր  երաժշտական խմբերում, այդ թվում  «Negazione» և «Impact»:
Նեֆֆա կեղծանունն առաջացել է «Նագազիոնում» որպես թմբկահար  աշխատելու ժամանակ՝ Կրեմոնական  ֆուտբոլային ակումբի պարագվայցի նախկին ֆուտբոլիստ Գուստավո Նեֆֆային  արտաքին նմանության պատճառով, որի հետ նրանք  հետագայում հանդիպեցին և ընկերացան։
1990-ականների սկզբին Նեֆֆան իրեն նվիրեց երաժշտությանը՝ հիփ-հոփ ոճում՝ որպես ռեփեր և պրոդյուսեր։
Նեֆֆան մասնակցել է «Isola Posse All Stars»-ին, ապա «Sangue Misto»-ին։ Հաջողության է հասել 1994 թվականին՝ «SxM» ալբոմի շնորհիվ, որը ստեղծվել է Deda-ի եւ Dj Gruff-ի հետ համագործակցության արդյունքում,  «Sangue Misto» կեղծանվամբ։ Հետագայում «SxM» ալբոմը դարձավ իտալական հիփ-հոփի պատմության մեջ կարևորագույն երաժիշտ։
2008 թվականին  Նեֆֆան մասնակցել է իր ընկերոջ `Դեդայի ձայնասկավառակի ստեղծմանը,  Johnny Boy and the Neffertons կեղծանունով՝ «Bust a Loose» и «Let-s Do In The Hay» երգերով։


== Սկավառակագրություն ==
1996 - Neffa & i messaggeri della dopa
1998 - 107 elementi
2001 - Arrivi e partenze
2003 - I molteplici mondi di Giovanni, il cantante Neffa
2006 - Alla fine della notte
2009 - Sognando contromano
2013 - Molto calmo
2015 - Resistenza


== Ծանոթագրություններ ==


== Արտաքին հղումներ ==
Պաշտոնական կայք
Դյուսելդորֆի գեղարվեստի ակադեմիա

Դյուսելդորֆի գեղարվեստի ակադեմիա (գերմ.՝ Staatliche Kunstakademie Düsseldorf), գեղարվեստի ակադեմիա, ուսումնական հաստատություն Գերմանիայի Դյուսելդորֆ քաղաքում։


== Պատմություն ==
Ակադեմիան հիմնադրվել է 1773  թվականին՝ որպես 1762 թվականին Լամբերտ Կրաեի կողմից Նոյբուրգի պալատական իշխանությանը կից նկարչության դպրոցի բազայի հիման վրա ստեղծված Նկարչության, ճարտարապետության և քանդակագործության ակադեմիա։  Նապոլեոնյան պատերազմների ժամանակ ակադեմիայի հավաքածուի մեծ մասը տեղափոխվել է Մյունխեն։ Ակադեմիան արագ զարգացում է ապրել, երբ 1815 թվականին Դյուսելդորֆը միացել է Պրուսիային, և կոչվել է գեղարվեստի թագավորական ակադեմիա։ 19-րդ դարի կեսերին ակադեմիան համաշխարհային համբավ է ձեռք բերել և սկսել է ուսանողներ ընդունել տարբեր երկրներից։ Նրա կազմում ձևավորվել է Դյուսելդորֆի գեղարվեստական դպրոցը։


== Ակադեմիայի ղեկավարներ ==
1819-1824 թթ. - Պետեր ֆոն Կորնելիուս
1826-1859 թթ. - Ֆրիդրիխ Վիլհելմ ֆոն Շադով
1924-1933 թթ. - Վալտեր Կեսբախ (գերմ.՝ Walter Kaesbach)
1945-1946 թթ. - Էվալդ Մատարե (գերմ.՝ Ewald Mataré)
1959-1965 թթ. - Հանս Շվիպերտ (գերմ.՝ Hans Schwippert)
1972-1981 թթ. - Նորբերտ Կրիկե (գերմ.՝ Norbert Kricke)
1988-2009 թթ. - Մարկուս Լյուպերց (անգլ.՝ Markus Lüpertz)
2009 թ. - Թոնի Քրեգ (անգլ.՝ Tony Cragg)


== Հայտնի ուսանողներ և մանկավարժներ ==


== Ծանոթագրություններ ==


== Արտաքին հղումներ ==
Պաշտոնական կայք
Լնոզավոդա (այլ կիրառումներ)

Լնոզավոդա, կարող է վերաբերել՝

Լնոզավոդա - ավան Ռուսաստանի Սմոլենսկի մարզի Ռոսլավլսկի շրջանի կազմում։
Լնոզավոդա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Խաղաղ բնակչություն

Խաղաղ բնակչություն, միջազգային իրավունքում քաղաքացիական բնակչության տարրեր, ռազմական գործողություններին կամ դիմադրության շարժմանն անմիջական մասնակցություն չունեցող անձինք։
Ծովային պատերազմի պայմաններում խաղաղ բնակչությանն են հավասարեցվում ինչպես պատերազմող, այնպես էլ չեզոք պետությունների առևտրական և մարդատար նավերի անձնակազմերն ու ուղևորները։ Հաագայի 4-րդ (1907) և Ժնևի (1949) կոնվենցիաները սահմանել են բնակչության ընդհանուր իրավական ռեժիմ։ Այդ ռեժիմով պատերազմական գործողություններին չմասնակցելու քաղաքացիական բնակչության իրավունքն անձեռնմխելի է։ Պատերազմող կողմերը պարտավոր են հարգել քաղաքացիական բնակչությանը, չոտնահարել նրանց պատիվը, ընտանեկան իրավունքները, կրոնական համոզմունքը և այլն։ Արգելվում է խաղաղ բնակչության նկատմամբ դրսևորել խտրականություն, պատանդ վերցնել, ահաբեկել, կիրառել կոլեկտիվ պատիժներ և այլն։